als_Latn dik_Latn sag_Latn
Kënga kundër Theresa Mayt mposht Rita Orën në top-listat britanike
Një këngë në të cilën kryeministrja britanike, Theresa May, quhet gënjeshtare, ka mposhtur hitet e fundit botërore, si atë të Rita Oras, Liam Paynet dhe Harry Styles in the charts
Një pop-këngë me tekstin që thotë “Theresa May është gënjeshtare, gënjeshtare”, ka arritur të futet në top 10she.
Por radio-stacionet në Britani, megjithatë, po refuzojnë ta transmetojnë atë, transmeton Koha.net.
Kënga, me titull “Liar Liar” (Gënjeshtare, Gënjeshtare), fillimisht u bë hit viral më 2010, gjatë një vale të protestave studentore që kundërshtonin vendimin e Qeverisë së Koalicionit në Britani për të rritur pagesat për shkollim.
Në atë kohë, kënga kishte për cak ish-kryeministrin David Cameron dhe ish-zëvendëskryeministrin Nick Clegg.
E tani, ajo është kthyer në skenë nga bendi Captain Ska për zgjedhjet e 8 qershorit.
Dhe versioni i ri, i quajtur “Liar Liar Ge2017”, ka arritur të futet në vendin e 10 të toplistave të këngëve më të shkarkuara në Britani.
Por emisioni “Big Top 40”, që transmetohet në “Capital FM” dhe “Heart”, vendosën që të mos e transmetojnë këngën. Në vend të saj, prezantuesit thjeshtë njoftuan se gjendet në pozitën e 10-të para se të fillonte në prapavijë të dëgjohej kënga e pozitës numër 9.
Një pjesë e tekstit të këngës thotë kështu: “ajo është Gënjeshtare, Gënjeshtare,... nuk mund t’i besoni asaj, jo, jo, jo, jo”.
Kënga aktualisht është në pozitën 3 të toplistës në iTunes. Kjo nënkupton se kënga i ka mposhtur hitet e fundit të Rita Orës (Your Song), Liam Paynet dhe Harry Styles.
© KOHA
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn